શાંત મનથી એક વિચાર તો કરવા જેવો છે કે મોદી સાહેબને એવી તો કઈ ખંજવાળ ઉપડે છે કે એમની ટેન્ક ધણધણી ઊઠે છે અને એ પણ આડેધડ? શું આવું કરવું એમની મજબૂરી છે? આદત છે કે પછી કોઈ અકળ અને અદૃશ્ય પણ મજબૂત આત્મવિશ્વાસ છે તેમનામાં? મનોવિજ્ઞાન જુઠ્ઠુ બોલવાની માણસની આ માનસિકતાને પેથોલોજિકલ લાઇંગ કહે છે. ટેક્નિકલ ભાષામાં એને સ્યુડોલોજિયા ફેન્ટાસ્ટિકા એન્ડ માયથોમેનિયા કહેવાય છે. સાદી ભાષામાં કહીએ તો એવા વ્યક્તિઓ કે જેમને જુઠ્ઠુ બોલવાની આદત હોય. જુઠ્ઠુ બોલવું તેમના વર્તન અને આદતમાં એવી રીતે પરોવાઈ ગયું હોય કે તે જુઠ્ઠું બોલ્યા વગર રહી જ શકે. તમને જાણીને આશ્ચર્ય થશે કે આ મનોવૈજ્ઞાનિક ક્ષતિ વિશે માનવજાતને છેક વર્ષ ૧૮૯૧માં જ જાણ થઈ ગઈ હતી. આવા વ્યક્તિઓની લાક્ષણિકતાઓ અને કારણોની સામાન્ય મનોવિજ્ઞાન કંઈક આવી છણાવટ કરે છે. જેમ કે પતિ કે પત્ની તરફથી ત્રાસ સહન કરનાર વ્યક્તિને વારંવાર જુઠ્ઠુ બોલવાની આદત પડે છે. કોઈ પણ પ્રકારનો ત્રાસ ટાળવા માટે તે આવું કરી શકે છે. આવા લોકો એવી વાર્તાઓ ઘડે છે કે જે માત્ર ને માત્ર તેમની તરફેણમાં જ હોય. તેમને મનગમતો વ્યક્તિ ઊભો કરે, તેની ભરપૂર સજાવટ કરે અને એવી વાર્તા ઘડે કે ક્યાં તે પોતાની જાતને હીરો સાબિત કરવાની કોશિશ કરે અને જો એમ ન કરી શકે તો તે પોતાને વિક્ટિમ એટલે પીડિત ગણાવવાનો પ્રયત્ન કરે. અનેકવાર તે પોતાને સૌથી બહાદુર બતાવે, પોતાની જાતને જાણીતા લોકો સાથે સરખાવવાનો પ્રયાસ કરે અને બોલ્યા વગર એવું જતાવવાનો પ્રયાસ કરે કે તેની પાસે જ બધો પાવર અને પૈસો છે, એટલે બહુ ચુંચા ન કરતા..